**คู่มือสำหรับประชาชน**

**งานที่ให้บริการ** การแจ้งหยุดดำเนินงานติดต่อกันเกินกว่าหนึ่งปี

**หน่วยงานที่รับผิดชอบ** กองช่างเทศบาลตำบลทุ่งหลวง อำเภอปากท่อ จังหวัดราชบุรี

**ขอบเขตการให้บริการ**

**สถานที่/ช่องทางการให้บริการ ระยะเวลาเปิดให้บริการ**

1. สำนักงานเทศบาลตำบลทุ่งหลวง วันจันทร์ ถึง วันศุกร์ (ยกเว้นวันหยุดที่ทางราชการกำหนด)

โทรศัพท์ : 032–229971-3 ต่อ 109 ตั้งแต่เวลา 08.30 - 16.30 น.

 032-376120

โทรสาร: 032–229971-3 ต่อ 104

**หลักเกณฑ์ วิธีการ และเงื่อนไขในการยื่นคำขอ**

 1. เป็นผู้ประกอบกิจการโรงงานจำพวกที่ 2 และจำพวกที่ 3 ตามพระราชบัญญัติโรงงานพ.ศ. 2535 ที่ได้หยุดดำเนินงานติดต่อกันมาแล้วเกินกว่าหนึ่งปี
 2. มีเอกสารประกอบการพิจารณาครบถ้วนถูกต้อง
 3. ต้องแจ้งเป็นหนังสือให้พนักงานเจ้าหน้าที่ทราบภายในเจ็ดวันนับแต่วันพ้นกำหนดหนึ่งปี
หมายเหตุ

 \*\* กรณีคำขอหรือรายการเอกสารประกอบการพิจารณาไม่ถูกต้องหรือไม่ครบถ้วนและไม่อาจแก้ไข/เพิ่มเติมได้ในขณะนั้นผู้รับคำขอและผู้ยื่นคำขอจะต้องลงนามบันทึกความบกพร่องและรายการเอกสาร/หลักฐานร่วมกันพร้อมกำหนดระยะเวลาให้ผู้ยื่นคำขอดำเนินการแก้ไข/เพิ่มเติมหากผู้ยื่นคำขอไม่ดำเนินการแก้ไข/เพิ่มเติมได้ภายในระยะเวลาที่กำหนดผู้รับคำขอจะดำเนินการคืนคำขอและเอกสารประกอบการพิจารณา
 \*\* พนักงานเจ้าหน้าที่จะยังไม่พิจารณาคำขอและยังไม่นับระยะเวลาดำเนินงานจนกว่าผู้ยื่นคำขอจะดำเนินการแก้ไขคำขอหรือยื่นเอกสารเพิ่มเติมครบถ้วนตามบันทึกความบกพร่องนั้นเรียบร้อยแล้ว
 \*\* ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว
 \*\* ทั้งนี้จะแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จ

**ขั้นตอนและระยะการให้บริการ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ**  | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | พนักงานเจ้าหน้าที่ตรวจสอบความครบถ้วนของเอกสารตามรายการเอกสารหลักฐานประกอบ | 1 วัน | กองช่างทต.ทุ่งหลวง |  |
| 2) | การพิจารณา | พนักงานเจ้าหน้าที่พิจารณาระยะเวลาการแจ้งตามหลักเกณฑ์ที่กำหนดในมาตรา 33 แห่งพระราชบัญญัติโรงงานพ.ศ.2535 และจัดทำหนังสือแจ้งผู้ประกอบกิจการโรงงานพร้อมทั้งบันทึกการเปลี่ยนแปลงในใบอนุญาตประกอบกิจการโรงงานลำดับที่ 7 | 22 วัน | กองช่างทต.ทุ่งหลวง |  |
| 3) | การลงนาม/คณะกรรมการมีมติ | พนักงานเจ้าหน้าที่ลงนามในใบอนุญาตฯลำดับที่ 7 และผู้อำนวยการสำนักลงนามหนังสือแจ้งผู้ประกอบกิจการโรงงานและแจ้งผู้ขอทราบผลการพิจารณา (กรณีที่เป็นโรงงานที่ตั้งในเขตกรุงเทพฯ) | 7 วัน | กรมโรงงานอุตสาหกรรม |  |

**ระยะเวลา**

ใช้ระยะเวลาทั้งสิ้น ไม่เกิน 30 วัน

**รายการเอกสารหลักฐานประกอบที่ต้องใช้**

 **เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | ใบอนุญาตประกอบกิจการโรงงาน (รง.4) กรณีเป็นโรงงานจำพวกที่ 3 หรือใบรับแจ้งการประกอบกิจการโรงงาน (รง.2) กรณีเป็นโรงงานจำพวกที่ 2 | กรมโรงงานอุตสาหกรรม | 1 | 0 | ฉบับ | (ห้ามสำเนา) |
| 2) | หนังสือรับรองนิติบุคคล | กรมพัฒนาธุรกิจการค้า | 0 | 1 | ฉบับ | (ออกไว้ไม่เกิน 3 เดือนมีการลงนามรับรองเอกสารและประทับตราบริษัทโดยผู้ขออนุญาตทุกหน้า) |
| 3) | บัตรประชาชนและทะเบียนบ้านหรือหนังสือเดินทางของผู้แทนนิติบุคคล(กรณีบุคคลต่างด้าว) | กรมการปกครอง | 0 | 1 | ฉบับ | (มีการลงนามรับรองเอกสารและประทับตราบริษัทโดยผู้ขออนุญาตทุกหน้า) |
| 4) | บัตรประชาชนและทะเบียนบ้านหรือหนังสือเดินทาง (กรณีบุคคลต่างด้าว) ของผู้ขออนุญาต | กรมการปกครอง | 0 | 1 | ฉบับ | (กรณีผู้ประกอบการเป็นบุคคลธรรมดามีการลงนามรับรองเอกสารโดยผู้ขออนุญาตทุกหน้า) |
| 5) | หนังสือมอบอำนาจพร้อมติดอากรแสตมป์ | - | 1 | 0 | ฉบับ | (กรณีมีการมอบอำนาจต้องลงนามรับรองเอกสารและประทับตราบริษัทโดยผู้ขออนุญาตทุกหน้า) |
| 6) | บัตรประชาชนหรือหนังสือเดินทางของผู้มอบอำนาจ (กรณีบุคคลต่างด้าว) | กรมการปกครอง | 0 | 1 | ฉบับ | (กรณีมีการมอบอำนาจ) |
| 7) | สำเนาทะเบียนบ้านของผู้มอบอำนาจ | กรมการปกครอง | 0 | 1 | ฉบับ | - |
| 8) | บัตรประชาชนหรือหนังสือเดินทางของผู้รับมอบอำนาจ (กรณีบุคคลต่างด้าว) | กรมการปกครอง | 0 | 1 | ฉบับ | (กรณีมีการมอบอำนาจ) |
| 9) | สำเนาทะเบียนบ้านของผู้รับมอบอำนาจ | กรมการปกครอง | 0 | 1 | ฉบับ | (กรณีมีการมอบอำนาจ) |
| 10) | บัตรประชาชนของพยาน 2 คน | กรมการปกครอง | 0 | 1 | ฉบับ | (กรณีมีการมอบอำนาจ) |

 **เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | แบบฟอร์มหนังสือแจ้งหยุดดำเนินงาน(DIW-08-AP-FS-03) | กรมโรงงานอุตสาหกรรม | 1 | 0 | ฉบับ | (เป็นแบบฟอร์มที่ทางราชการกำหนด) |

**ค่าธรรมเนียม**

ไม่มีค่าธรรมเนียม

**การรับเรื่องร้องเรียน**

ถ้าการให้บริการไม่เป็นไปตาม พ.ร.บ.ข้อมูลข่าวสารสามารถติดต่อเพื่อร้องเรียนได้ที่

คณะกรรมการข้อมูลข่าวสารเทศบาลตำบลทุ่งหลวง โทร. 032 - 229971 - 3

โทรสาร. 032 - 2299731 ต่อ 104

**ตัวอย่างแบบฟอร์ม**

เอกสาร/แบบฟอร์มเป็นไปตามข้อกำหนดของท้องถิ่น